da en da nl ca da nb de es da da da da da da da da sv da sv da sv da da da en da sv da da da da da en da da da da en ru en de de da da en en en en en en da en en en da nl da da nb da de nb da da da da da da da da da da da da nl da en da da es nl da
Nu frigives billetterne til årets mest actionfyldte sejlsportsevent, ROCKWOOL Denmark Sail Grand Prix, 20.-21. august i Aarhus | ROCKWOOL Denmark Sail Grand Prix | Copenhagen
24.6.2021 09:15:00 CEST | ROCKWOOL Denmark Sail Grand Prix | Copenhagen
Om blot to måneder går det løs, når SailGP, sejlsportens kongeliga, kommer til Danmark for første gang nogensinde med ROCKWOOL Denmark Sail Grand Prix i Aarhus. Sammen med et stjernespækket dansk hold er den danske båd med skipper Nicolai Sehested ved roret klar til at dyste på hjemmebane mod nogle af sejlsportens absolut største atleter. Billetterne til det actionfyldte og tilskuervenlige sejlsportsevent sættes til salg i dag.
Smilets by bliver vært for den fjerde af ni events i den prestigefyldte sejlsportsligas sæson 2. Konkurrencen er allerede intens mellem de otte hold, der i denne sæson tæller to nye hold i form af Spanien og Danmark.
Under ledelse af en af Danmarks bedste sejlere, skipper Nicolai Sehested, er det danske SailGP-hold med blandt andre de olympiske medaljevindere Katja Salskov-Iversen, Anne-Marie Rindom og Martin Kirketerp samt danske ROCKWOOL som hovedsponsor fast besluttet på at give konkurrenterne kamp til stregen i holdets debut på hjemmebane.
”Vi glæder os vildt til ROCKWOOL Denmark Sail Grand Prix. Det er første gang, SailGP kommer til Danmark. Der findes vel næppe et bedre sted at møde vores fans end i Aarhus om sommeren. SailGP samler nogle af verdens bedste atleter i de her megacool katamaraner, så vi kan ikke vente med at vise flaget på hjemmebane og gøre Danmark stolt,” siger Nicolai Sehested.
Efter en kort pause vil Anne-Marie Rindom være tilbage på det danske hold efter at have repræsenteret Danmark ved OL i Tokyo. Det samme gælder for skipper Peter Burling og wing trimmer Blair Tuke fra New Zealands SailGP-hold samt erfarne Ben Ainslie, der vender tilbage som skipper for det britiske SailGP-hold efter hans fravær i de to seneste events i Taranto (Italien) og Plymouth (UK).
Kom helt tæt på sejladserne fra havnefronten
Tilskuerområdet på Århus Ø ligger lige ned til vandkanten og giver tilskuerne en fantastisk udsigt til sejladserne, der foregår helt tæt ved land. Billetter til ROCKWOOL Denmark Sail Grand Prix kan købes hos Ticketmaster, og de tre forskellige pakker er skræddersyet til at give både nuværende og kommende fans en actionfyldt og festlig mulighed for at opleve weekendens hæsblæsende sejladser:
Waterfront Access - DKK 175,- (inkl. gebyr)
Oplev live kommentatorer, storskærme, spiseboder, prisoverrækkelse samt SailGP Fan Shop med must-haves som kasketter, limited edition event-t-shirts og meget mere.
Waterfront Premium - DKK 350,- (inkl. gebyr)
Premium giver adgang til tribune med eget sæde og en fantastisk udsigt til sejladserne på Aarhus bugt. Her er storskærme og live kommentatorer samt suverænt overblik til scenen med prisoverrækkelsen.
Waterfront VIP - DKK 1.200,- (inkl. gebyr)
VIP-zonen er et must for alle sejlsportsentusiaster. Med gratis mad og drikke hele dagen, behagelige sæder på første række, storskærme samt live kommentatorer, der guider hver en manøvre på banen, er man sikker på at få de absolut bedste pladser til sejladserne.
Oplev sejladserne fra egen båd
ROCKWOOL Denmark Sail Grand Prix i Aarhus tilbyder yderligere to spændende muligheder for at overvære sejladserne fra egen båd:
On-Water Access - Gratis
Sejlere, der ønsker at opleve SailGP fra vandet, kan registrere sig gratis på SailGPs hjemmeside. Efter registrering får man tilsendt et nyhedsbrev med al relevant information som program, kort over banen, vejrudsigt, tips om sikkerhed samt adgang til live kommentatorer over VHF.
On-Water premium - DKK 900,- (inkl. gebyr)
Premium-pakken giver sejlere, der vil helt tæt på, muligheden for at sejle sin båd ind i en indercirkel helt tæt ved banens mærker. Premium velkomstpakken indeholder en SailGP stoftaske med souvenirflag til båden og officiel kasket samt nyhedsbrev og adgang til live kommentatorer over VHF.
Som en del af SailGPs ‘Race for te Future’-initiativ vil SailGP som klimapositiv
sportsbegivenhed ikke kun dække sit eget klimaaftryk under eventet, men også dække
klimaaftrykket for alle registrerede sejlere, der deltager i arrangementet.
Yderligere informationer om billetter og ROCKWOOL Denmark Sail Grand Prix findes på
Billetter kan købes hos Ticketmaster fra i dag kl. 12.00.
Anton GreiffenbergMarketing Events & Communications ManagerROCKWOOL Denmark Sail Grand Prix | Aarhus
Sacha KempHead of PRSailGP
Tlf:+44 7772 577 129skemp@sailgp.com
Morten SvanKommunikationskonsulentHarbinger Public Relations
Information om ROCKWOOL Denmark Sail Grand Prix | Copenhagen
ROCKWOOL Denmark Sail Grand Prix | Copenhagen
OM ROCKWOOL Denmark Sail Grand Prix i Aarhus
Aarhus er vært for den fjerde event i det SailGPs anden sæson. Grand Prix-arrangementet markerer ligaens første besøg i Skandinavien plus den første mulighed for styrmand Nicolai Sehested og Danmarks SailGP-hold præsenteret af ROCKWOOL for at sejle i danske farvande efter indvielsen af holdet i slutningen af 2019. Sejladserne finder sted ved Aarhus Ø, byens nye pulserende havnekvarter med sejlads i den omkringliggende bugt.
SailGP er kapsejlads på en helt ny måde. SailGP er et årligt, globalt sportsmesterskab med højteknologiske F50 katamaraner og ærefrygtindgydende præstationer fra atleter i verdensklasse. De tilskuervenlige, kystnære Grand Prix’er sejles i nogle af verdens mest ikoniske havne, hvor rivaliserende landshold kæmper mod hinanden og med naturens kræfter i identiske avancerede F50-katamaraner, der er konstrueret til intens kapsejlads med hastigheder, der når op på mere end 50 knob (næsten 100 km/t). Hele sæsonen kulminerer med et $1 million vinder-tager-alt matchrace. SailGP blev grundlagt i 2018 og har hovedkontor i London og New York.
Læs mere på SailGP.com.
Følg pressemeddelelser fra ROCKWOOL Denmark Sail Grand Prix | Copenhagen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra ROCKWOOL Denmark Sail Grand Prix | Copenhagen
Danmark sikrede anden podieplacering i træk ved SailGP på hjemmebane20.8.2022 19:55:42 CEST | Pressemeddelelse
Ved lørdagens ROCKWOOL Denmark Sail Grand Prix sikrede Nicolai Sehested og det danske SailGP-hold sig for anden gang i træk en podieplacering, mens New Zealand dominerede løbet og tog en sikker sejr i Nordhavn.
Se billederne: Kongelig Kapsejlads på vandet ved SailGP20.8.2022 16:43:21 CEST | Pressemeddelelse
For anden dag i træk lagde H.K.H. Kronprins Frederik og H.K.H. Kronprinsesse Mary lørdag vejen forbi ROCKWOOL Denmark Sail Grand Prix | Copenhagen. Fredag var der rundvisning og gennemgang af de højteknologiske F50-katamaraner, men lørdag var der Kongelig Kapsejlads på vandet. Danmark mod Australien. H.K.H. Kronprins Frederik mod H.K.H. Kronprinsesse Mary.
I dag flyver den danske SailGP-superbåd hen over Øresund: "Vi føler os ovenpå"19.8.2022 10:26:21 CEST | Pressemeddelelse
Der er gode, danske nyheder forud for ROCKWOOL Denmark Sail Grand Prix | Copenhagen, som løber af stablen i dag klokken 15.30. Ifølge Nicolai Sehested, som er skipper på det danske ROCKWOOL-hold, følte holdet sig nemlig ovenpå ved gårsdagens træningssejlads i Nordhavn.
Lokale sejlklubber får besøg af stjernerne under SailGP18.8.2022 12:18:49 CEST | Pressemeddelelse
Det er imponerende og kan virke overvældende, når den prestigefyldte sejlsportsliga SailGP gør sit indtog med kæmpe katamaraner, telte, containere og tusindvis af mennesker. Men lige under overfladen gemmer der sig et hav af initiativer med fokus på blandt andet læring, talentudvikling og bæredygtighed.
Kæmpe sejlsportsevent engagerer mere end 1.000 skoleelever i København15.8.2022 12:01:32 CEST | Pressemeddelelse
Når den prestigefyldte sejlsportsliga, SailGP, i denne uge besøger København for første gang, kommer der ikke kun til at være fokus på, hvem der vinder på vandet i weekenden. Blandt andre initiativer vil programmet INSPIRE Learning i løbet af ugen engagere mere end 1.000 københavnske skoleelever.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022